# El túnel dels desitjos

Natsu e no Tonneru, Sayonara no Deguchi (夏へのトンネル、さよならの出口) és una novel·la lleugera japonesa escrita per Mei Hachimoku i il·lustrada per Kukka, publicada per Shogakukan amb el segell Gagaga Bunko el juliol de 2019. Una adaptació de manga, titulada Natsu e no Tunnel, Sayonara no Deguchi Gunjō i il·lustrada per Koudon, es va publicar en sèrie a la revista de manga seinen de Shogakukan Monthly Sunday Gene-X entre juliol de 2020 i novembre de 2021, amb els seus capítols recollits en quatre volums tankōbon.
Una adaptació cinematogràfica d'anime produïda per CLAP es va estrenar el 9 de setembre de 2022. Jonu Media va estrenar el doblatge en català de la pel·lícula el 9 de juliol de 2024 amb el títol d'El túnel dels desitjos.

## Argument

En Kaoru Tono i l'Anzu Hanashiro són dos companys de classe que tenen un buit a dins seu i que alberguen un desig. En Kaoru té una personalitat esquiva i un passat traumàtic, mentre que l'Anzu lluita per conciliar la seva imatge. Tots dos s'ajunten per investigar el Túnel d'Urashima, un lloc que les llegendes urbanes diuen que hi pots aconseguir qualsevol cosa, però no sense pagar un preu.

## Contingut de l'obra
### Novel·la lleugera

Natsu e no Tonneru, Sayonara no Deguchi és una novel·la lleugera escrita per Mei Hachimoku i dibuixada per Kukka. La va publicar Shogakukan amb el segell Gagaga Bunko el 18 de juliol de 2019.

### Manga

El 18 de juliol de 2020, Shogakukan va començar a serialitzar una adaptació a manga de la novel·la, anomenada Natsu e no Tonneru, Sayonara no Deguchi Gunjō (夏へのトンネル、さよならの出口　群青, lit. 'El túnel cap a l'estiu, la sortida dels adeus: blau d'ultramar'), il·lustrada per Koudon i publicada a la revista Monthly Sunday Gene-X. La sèrie també es va publicar a l'aplicació MangaONE. Va acabar de publicar-se el 19 de novembre de 2021. De 18 de desembre de 2020 a 17 de desembre de 2021, també Shogakukan va recopilar-ne els capítols en 4 volums tankōbon.

### Pel·lícula d'anime

El 15 de desembre de 2021 es va anunciar una adaptació cinematogràfica de l'obra, amb Tomohisa Taguchi al capdavant com a director i guionista. Finalment, es va estrenar el 9 de setembre de 2022. El tema musical final del film és "Finale" (フィナーレ。, Fināre) d'Eill. El 24 de maig de 2023 el film va sortir a la venda en Blu-ray.
Actors de doblatge :
| Personatge | Japonès | Català |
| Kaoru Tono | Ōji Suzuka | Cesc Martínez |
| Anzu Hanashiro | Marie Iitoyo | Isabel Valls |
| Sr. Tono | Rikiya Koyama | Oscar Muñoz |
| Koharu Kawasaki | Arisa Komiya | Yolanda Gispert |
| Shohei Kaga | Tasuku Hatanaka | Eric Suñén |
| Karen Tono | Seiran Kobayashi | Tatiana Supervia |
| Kaoru Tono (nen) | Chikako Sugimura | Migca Kazius |
| Srta. Hamamoto | Haruka Terui | Eva Ordeig |
| Shohei | Daiki Kurokawa | Jan Barragán |

## Rebuda

L'adaptació cinematogràfica va guanyar el premi Paul Grimault al Festival Internacional de Cinema d'Animació d'Annecy 2023. Phil Hoad, escrivint per The Guardian, va donar 3 estrelles de 5 a la pel·lícula i va dir que l'argument era simplista, però que l'animació era "una cosa d'un altre món", la qual capturava la "fugacitat del primer amor".

## Enllaços externs

* Tràiler del film en català

## Referències

* ↑ «El Túnel dels Desitjos i La nostra albor inclouran el català». Samfaina Visual, 17-03-2024. [Consulta: 18 març 2024].
* ↑ «夏へのトンネル、さよならの出口» (en japonès). Shogakukan. Arxivat de l'original el 4 juliol 2021. [Consulta: 17 març 2024].
* ↑ «サンデーGX創刊20周年！ブラック・ラグーン4号連続アクスタ付属、4大新連載も» (en japonès). Nalalie. Natasha, Inc., 18-07-2020. Arxivat de l'original el 23 abril 2021. [Consulta: 17 març 2024].
* ↑ Pineda, Rafael Antonio. «'The Tunnel to Summer, the Exit of Goodbye' Manga Posts 1st Part of Final Chapter». Anime News Network, 05-10-2021. Arxivat de l'original el 6 octubre 2021. [Consulta: 17 març 2024].
* ↑ «月刊 サンデーＧＸ 2021年12月号» (en japonès). Shogakukan. Arxivat de l'original el 12 setembre 2022. [Consulta: 17 març 2024].
* ↑ «夏へのトンネル、さよならの出口 群青 １» (en japonès). 小学館コミック. [Consulta: 17 març 2024].
* ↑ «夏へのトンネル、さよならの出口 群青 ４» (en japonès). 小学館コミック. [Consulta: 17 març 2024].
* ↑ Pineda, Rafael Antonio. «'The Tunnel to Summer, the Exit of Goodbye' Sci-Fi Drama Novel Gets Anime Film in 2022» (en anglès). Anime News Network, 15-12-2021. Arxivat de l'original el 7 juny 2023. [Consulta: 17 març 2024].
* ↑ Pineda, Rafael Antonio. «'The Tunnel to Summer, the Exit of Goodbye' Anime Film's Teaser Reveals More Staff, September 9 Debut» (en anglès). Anime News Network, 26-04-2022. Arxivat de l'original el 22 maig 2022. [Consulta: 17 març 2024].
* ↑ Mateo, Alex. «'The Tunnel to Summer, the Exit of Goodbye' Anime Film's Trailer Previews Theme Song» (en anglès). Anime News Network, 16-08-2022. Arxivat de l'original el 28 abril 2023. [Consulta: 17 març 2024].
* ↑ «劇場アニメ『夏へのトンネル、さよならの出口』第32回日本映画批評家大賞にてアニメーション作品賞を受賞» (en japonès). ln-news.com, 11-04-2023. Arxivat de l'original el 25 maig 2023. [Consulta: 17 març 2024].
* ↑ «Fitxa de doblatge El Túnel Dels Desitjos». El Doblatge. [Consulta: 17 juliol 2024].
* ↑ Hazra, Adriana. «'The Tunnel to Summer, the Exit of Goodbyes' Film Wins Award at Annecy» (en anglès). Anime News Network, 19-06-2023. Arxivat de l'original el 19 juny 2023. [Consulta: 17 març 2024].
* ↑ Hoad, Phil. «The Tunnel to Summer, Exit of Goodbyes review – metaphysical anime tale of first love» (en anglès). The Guardian, 10-07-2023. Arxivat de l'original el 31 agost 2023. [Consulta: 17 març 2024].